<classify> SERIKALI imesema, hadi Januari mwaka huu, washirika wa maendeleo walikuwa wametoa asilimia 69 ya fedha za misaada na mikopo na si 6.7 tu iliyoandikwa kwenye mitandao ya magazeti ya Mwananchi na The Citizen.Msemaji Mkuu wa Serikali, Dk. Hassan Abbas amesema, kilichoandikwa kwenye mitandao hiyo ni uongo wenye nia ovu....habari hii ni uongo wa karne. Takwimu zilizowekwa hata kwenye viambatishi vya hotuba ya Waziri zinaonesha imetolewa 69 kufikia Jan., 2019 ameandika Dk. Abbas kwenye ukurasa wake katika mtandao wa kijamii wa twitter.Kiongozi huyo ameyaonya magazeti hayo na kwamba, Serikali inayapa nafasi ya mwisho kwa kuwa makosa hayo yamekuwa yakijirudia rudia....kwa kuwa hawakutaka hata ufafanuzi wa Serikali au nyaraka, Serikali inayapa nafasi ya mwisho magazeti ya Mwananchi na the Citizen kujitafakari tena kama yana sababu, nia na dhamira ya kuendelea na kazi hii ameandika Dk Abbas.Mchanganuo wa Wizara ya Fedha na Mipango kuhusu ahadi na kiasi kilichotolewa unaonesha kuwa, washirika wa maendeleo walikuwa wameahidi kutoa 1, 489,740,000,000- kati ya Julai mwaka jana hadi Januari mwaka huu. Kwa kuzingatia mchanganuo huo, hadi Januari mwaka huu, washirika hao walikuwa wametoa 1,034,801, 000,000- ambazo ni sawa na asilimia 69 ya kiasi kilichokuwa kimeahidiwa.Takwimu za Wizara ya Fedha na Mipango zinaonesha kuwa, Ireland iliahidi kutoa 5,408, 000,000- kati ya Julai hadi Januari mwaka huu na hadi mwezi wa kwanza ilikuwa imetoa 19,136,000,000- ambazo ni sawa na 354.Mchanganuo wa Wizara unaonesha kuwa, Uingereza ilikuwa imeahidi kutoa 40, 972,000,000- lakini hadi Januari mwaka huu ilikuwa imetoa 83,010,000,000- ambazo ni sawa na asilimia 203.Japan ilikuwa imeahidi kutoa 43,859,000,000- kati ya Julai mwaka jana hadi Januari mwaka huu, na hadi mwezi wa kwanza ilikuwa imetoa 72,734,000,000- ambazo ni sawa na asilimia 166.Mchanganuo unaonesha kuwa, Benki ya Maendeleo Afrika AFDB iliahidi kutoa 185,148,000,000- kati ya Julai mwaka jana na Januari mwaka huu, ikatoa 223,328,000,000- ambazo ni 121 ya kiasi kilichoahidiwa.Kati ya Julai mwaka jana hadi Januari mwaka huu, Benki ya Dunia ilitoa 527,854,000,000- ambazo ni sawa na asilimia 120 kwa kuwa ilikuwa imeahidi kutoa 440,885,000,000-.Mchanganuo wa Wizara pia unaonesha kuwa, Norway iliahidi kutoa 15,304,000,000- kati ya Julai 2018 hadi Januari mwaka huu, ikatoa 16,629,000,000- zikiwa ni 109 ya kiasi kilichoahidiwa.  <topic>: KITAIFA 